PORT BETAAL.D 



KENDENAN TA DEPUTADO ? 


Sr. O. B. Arends mehor conoci como ”Beti", a nace na Aruba dia 6 di September 1934. Ela haya su 
educacion di Mulo na St. Dominicuscollege na Playa. Na aña 1954 Sr. Arends a drenta servicio di 
Teritorio Insular di Aruba y a cuminsa traha na Eilandsontvanger. Despues di un aña Sr. Arends a bai 
Hulanda cu un studieopdracht. Na Oosterhout, Hulanda, ela sigi su estudio den Gemeenteadministratie 
I y a obtene su diploma. Despues di tres aña na Hulanda Sr. Arends a regresa Aruba y a bolbe 
bai traha na Eilandsontvanger. Un aña despues ela ser transladá pa e departamento di Enseñanza 
caminda ultimamente e tabata ocupa e puesto di hefe interino. Sr. Arends a ob»ene tambe su diploma 
den e curso por escrito di "personeelsbeleid". Tambe riba tereno di deporte Sr. Arends ta hopi ac- 
tivo. E ta den directiva di e club di volley Rapid y tambe miembro di directiva di Savaneta Tennis 
Club. Deputado Beti Arends ta casá y tata di dos yiu muher y un yiu homber. 


Sr. H. Figaroa a nace na Aruba dia 2 di November 1929. 

Ela haya su educacion di Mulo na St. Dominicuscollege na Playa. Sr. Figaroa a traha prome seis 
luna na Lago, pero na April 1950 ela drenta servicio di Teritorio Insular di Aruba na Departamento 
di Registro Civil y di Censo. Na 1957 Sr. Figaroa a obtene su diploma di adjunct-commies. Dos aña 
despues na Hulanda ela caba cu éxito un curso di Bevolkingsboekhouding, Burgelijke Stand en Na- 
tionaliteitsrecht na Arnhem, Hulanda. Desde April 1961 Sr. Figaroa tabata hefe interino di e Departa- 
mento di Registro Civil y di Censo. Sr. Figaroa, kende algun luna pasá a drenta enlace matrimonial, 
ta miembro y presidente interino di Hoofdstembureau kieskring Aruba, miembro di e comision Ont- 
werp kiesreglement staten en eilandsraden y tambe miembro interino di beroepscommissie di Aruba 
Voetbal Bond. 




Odulio B. Arends 


Hose Figaroa 


Sr. V. Kock a nace dia 29 di November 1939 na Aruba. 

Despues di a bai Mulo na Dominicuscollege na Playa, ela bai Hulanda na 1956. Na Canisiuscollege na 
Nijmegen ela caba su estudio di H.B.S. y despues ela bai Hogere Technische School H.T.S. na Den 
Bosch. Ela sigi e estudio aki cu exito, specialisando den bouwkunde. Sr. Kock a regresá Aruba na 
1963 y desde e tempo ei ta emplea na D.O.W. e departamento di Obras Publicas. Aki na Aruba Sr. 
Kock a obtene su diploma pedagógico acerca. Riba tereno cultural tambe Sr. Kock ta activo. E ta 
miembro di directiva di Stichting Schouwburg Aruba. Tambe Sr. Kock ta den Bowling di Esso Club. 
Na 1967 Deputado Kock a drenta politica. Desde e periodo ei e ta miembro di Partido Patriotico Aru- 
bano. Den eleccion pa eilandsraad di 1967 Sr. Kock a aparece riba lista y a keda eligi como miembro 
di eilandsraad. 

Deputado Virgilio Kock ta casá y tin dos yiu muher. 



Virgilio Kock 


J Sr. J. A. C. Alders mehor conoci como "Coby" a nace dia 2 di September 1939 na Aruba. Despues di 

a pasa 3 klas di Mulo na Dominicuscollege na Aruba, ela bay dos aña H.B.S. na Radulphuscollege 
na Corsow. Na 1959 Sr. Alders a bai Hulanda y na Rotterdam ela caba su estudio pa maestro di 
scool cu hoofdakte. 

Na Aruba back Sr. Coby Alders a traha 6 aña na Paulusschool na San Nicolas. Desde 1 di Juni 
1970 e ta ambtenaar di Servicio Informativo di Gobierno Antillano na Aruba. Ultimamente Sr. Alders 
a corre stage na Hulanda na e departamento di informacion di Ministerio di Cultura, Recreacion y 
Trabao Social na Rijswijk y tambe na e Departamento di Informacion di Rotterdam y na Antillenhuis 
na Den Haag. 

Den bida social Señor Alders tabata miembro di directiva di Estrella Club, miembro-fundador di Paro- 
chieraad di Brazil y tambe miembro di directiva di Club Boneriano. Desde 1966 Señor Alders ta activo 
den polltica. E ta miembro di Partido Patriotico Arubano. Na 1967 Sr. Alders tabata riba lista pa elec- 
cion y a ser eligi den eilandsraad. 


Sr. M. Croes a nace dia 18 di November 1932 na Aruba. Sr. Croes a haya su educacion na Dominicus- 
college na Playa y ela cuminza su carera na Lago. Na 1962 e tabata traha na Industrial Relations 
Department-Staff Section y tres aña despues e tabata Area Supervisor den mechanical department. 
Na 1967 ela obtene su diploma como "beédigd vertaler” y na mesun aña ela ser nombrá como trans- 
later den Executive Office na Lago. 

Deputado Croes ta hopi activo riba tereno di deporte. Na 1961 ela obtene su brevet piloto di avion- 
nan di deporte y cuater aña despues su diploma como instructor di e avionnan aki. Sr. Max Croes 
ta co-fundador di Aruba Toastmasters, Junior Chamber y tambe Stichting tot bevordering van de 
geestelijke volksgezondheid. Ademas e tabata den directiva di Aruba Voetbal Bond. 

Desde 1959 Sr. Croes ta miembro di Eilandsraad y for di 1962 - 66 e tabata miembro di Staten pa 
A.V.P. For di 1966 ela bira presidente di un partido nobo Partido Independiente Arubano. Deputado 
Max Croes ta casá y tin 2 yiu muher. 



Maximo Croes 











"ARUBA” 


November 1970 


HEFE NOBO Dl DEPARTAMENTONAN 


Obras Publicas 


Finanzas 


Entrante 1 di Maart 1970 Sr. 
Ir. J. van Beuzekom a ser 
nombrá como Hefe di DOW, 
departamento di Obras Pu- 
blicas. Sr. van Beuzekom 
kende a nace na 1930 na 
Hulanda, a sigi su estudio di 
Lyceum na Hulanda, y pa 
despues termina su estudio 
na e Universidad Technica 
na Delft como ingeniero ci- 
vil. For di 1956 te 1969 Sr. 
Beuzekom a traha den cua- 
dro di yudanza technico na 
e paisnan den desaroyo. Co- 
mo experto riba tereno di 
ingeniero sanitario Sr. van 
Beuzekom a traha na Irak, 
Nigeria, Algerije y Tunesia. 
Desde Mei 1969 Sr. van Beu- 
zekom ta emplea na depar- 
tamento di Obras Publicas 
na Aruba como Ingeniero ca- 
besante, unda e tabata ocu- 
pa ultimamente e puesto di 
Hefe interino. Sr. van Beu- 
zekom ta casá y ta tata di 
2 yiu. 



Hefe di Obras Publicas 
Ir. J. v. Beuzekom 


Entrante 24 di September 
1970 Sr. W. Th. J. Huismans 
a ser nombrá como Hefe di 
e departamento di Finanzas. 
Sr. Huismans kende a nace 
na Hulanda na 1924, a sigi e 
cursonan di gemeente-admi- 
nistratie y gemeentefinan- 
cién na Hulanda mes. Sem- 
per Sr. Huismans a traha na 
Hulanda na e departamento 
di Finanzas, promer na 
Schijndel, despues na Schie- 
dam y por ultimo na Vught. 
Na Juli 1955 Sr. Huismans a 
laga Hulanda y desde e tem- 
po ei e ta den servicio di 
Teritorio Insular di Aruba y 
ta traha na e departamento 
di Finanzas. 

Varios aña caba Sr. Huis- 
mans ta ocupa e posicion di 
hefe interino di e departa- 
mento y den pasado ya dife- 
rente vez ela actua como tal. 

Hefe di Finanzas 
W. Th. J. Huismans 


Enseñanza 

Entrante 28 di Agosto 1970 
Sr. Emiterio Arends a ser 
nombrá como hefe di depar- 
tamento di Enseñanza na 
Bestuurskantoor na Oranje- 
stad. Sr. Arends kende a 
nace dia 3 di Maart 1931 na 
Savaneta, Aruba, a haya su 
educacion di MULO na De 
La Salle College, e anterior 
Dominicus-college na Oran- 
jestad. Na 1955 Sr. Arends a 
obtene e diploma di adjunct- 
commies (financia). Tambe 
Sr. Arends a sigi un curso 
den economia. 

Dia 1 di October 1949 Sr. 
Arends a drenta servicio di 
Land y tabata emplea na 
Oficina di Recaudacion di 
impuestonan, pa despues na 
aña 1953 a ser translada pa 
Inspeccion di Impuestonan. 
Na Januari 1956 Sr. Arends 
a drenta servicio di Teritorio 
Insular y a ser emplea na e 
departamento di Asuntonan 
di Enseñanza, caminda des- 
de 1959 el tabata Hefe inte- 
rino. Sr. Arends ta casá y ta 
tata di 3 yiu. 





Hefe di Enseñanza 
E. Arends 


Deco 

Entrante 1 di Agosto 1970 
Sr. P. L. de Moulin a ser 
nombrá como Hefe di DECO, 
departamento di Desaroyo 
Economico. Sr. de Moulin 
kende a nace na Indonesia 
na anja 1923, a termina na 
Hulanda su educacion di 
HBS, y despues a bai Ingla- 
terra durante guerra. 

Na Australia el a sigi un 
curso den Indologia. 

Despues di guerra Sr. de 
Moulin kende a sigi tambe e 
curso den Economia di NIVA 
(Accountant) a bolbe Hulan- 
da, unda el tabata traha cer- 
ca e departamento di Ac- 
countant. Desde 1958 te 
1965 Sr. de Moulin tabata 
emplea den servicio di Te- 
ritorio Insular di Aruba na e 
departamento di Accoun- 
tant. Desde 1965 el ta traha 
na departamento di Desar- 
oyo Economico unda ultima- 
mente e tabata ocupa e po- 
sicion di Hefe interino. Sr. 
de Moulin ta casá y ta tata 
di cinco yiu. 


Hefe di DECO 
P. L. de Moulin 

Nos Turismo 
ta exigi mas 
Waiter Diplomá 

Turismo ta actualmente un 
industria basta importante 
pa Aruba. Pesei Gobierno 
continuamente ta paga aten- 
cion pa turismo por sigi flo- 
rece na nos isla. Un aspecto 
importante di turismo ta e 
servicio cu e turistanan ta 
haya en general y di esaki e 
servicio den e hotelnan ta 
un, cu ta sumamente impor- 
tante. 

Si nos kier ofrece e turista- 
nan un bon servicio hotelero 
anto nos mester percura pa 
tin suficiente hende cu sabi 
di haci nan trabao. 

Pa e motibu aki desde 1966 
Gobierno di Aruba a percu- 
ra pa en total 8 curso di 
waiters, cualnan a produci 
caba un cantidad di 152 wai- 
ters diplomá. Sinembargo 
Aruba mester di más wai- 
ter diplomá. 

Pesei na September ultimo e 
di nuebe curso di waiter a 
cuminza oficialmente. E di- 
reccion di e curso e viaha 
aki ta den man di Sr. Ellis 
Dania, kende tabata emplea 
na Aruba Sheraton Hotel y 
ultimamente na Coral Strand 



Deputado di turismo 
Beti Arends 



Un grupo di jobennan a cuminza participa na e di nuebe 
curso di waiter cual ta ser duná door di Gobierno di Aruba. 
E curso ta completamente gratis y e direccion ta den man 
di Sr. Ellis Dania. 


Hotel. Sr. Dania a studia cu 
un beka na Stedelijk Hoger 
Technisch Instituut na Oost- 
ende, Belgica, den e ramo 
hotelero cu bon resultado. 
Bao di guia di Señor Dania 
e participantenan ta sigi e 
curso diariamente durante 3 
luna. 

Como deputado di turismo 
Sr. Beti Arends a habri e 
curso oficialmente, mustran- 
do e participantenan riba e 
interes di nan futuro trabao 
como waiter, door cu nan ta 
bin den contacto cu e turis- 
tanan. Door di trata e turis- 
tanan cariñoso y correcto, 
no solamente lo nan haci 
propaganda pa Aruba den 
estranheria, pero tambe nan 
lo bin nos isla bek mas liher. 
Enfasis Deputado Beti Arends 
a pone riba e hecho cu e 
participantenan di e curso 
no mester pensa cu nan sa- 
bi tur cos ora nan tin e di- 
ploma den nan poder, paso- 
bra despues di esei ta bin e 
cos di mas importante: e 
práctica verdadero. Final- 
mente Deputado Arends a 
desea e participantenan ho- 
pi forza y exito durante e 
curso, pero tambe despues 
den nan trabao. 


Lider di curso di waiter 
Ellis Dania 

Trafico 
Automatico 
di Telefon 
entre Aruba y 
Corsow 

Na fin di luna di September 
a bira posibel cu un hende 
por yama Corsow na telefon 
sin yama telefonie promer. 
E trafico telefonico automa- 
tico entre e dos islanan ta 
nifica un progreso pa Antil- 
las. Den e mundo moderno, 
mas y mas telefón ta algu 
cu nos kier usa rapidamente 
pa haya coneccion cu otro 
hende. Pesei e trafico auto- 
matico entre Aruba y Cor- 
sow a cuminza bira algu ur- 



gente den desaroyo di nos 
pais. 

E apertura oficial a tuma lu- 
gar dia 25 di September 
1970. 

For di Corsow e Ministro di 
Trafico y Transporte Su Ex- 
cellencia L. A. I. Chance a 
yama e deputado di Servicio 
Telefonico Sr. Virgilio Kock, 
y despues Deputado Kock a 
yama su Colega Curazoleño 
Deputado Bernabela. 

Despues di esaki ta posibel 
pa tur hende yama directa- 
mente pa Corsow y vice-ver- 
sa, sin mediacion di e acos- 
tumbrado Landsradio y Tele- 
graafdienst (L.R.T.D.). 

For di Aruba mester draai 
despues di e señal nume- 
rador, 09, pa despues recibi 
e señal numerador di Cor- 
sow y e ora por yama sin 
mas e numero di telefon di 
e abonado na Corsow (5 
number). 

Tur telefon publico natu- 
ralmente ta exclui for di e 
trafico telefonico directo cu 
Corsow. 

E tarifanan ta lo siguiente: 
Pa cada 3 seconde ta paga 
f. 0,05; por ehempel pa 
minuut (30 seconde) ta paga 
f. 0,50 y pa un minuut (60 
seconde) fls. 1.00. 

Esaki ta e tarifa cu ta valido 
riba dianan di trabao for di 
7’or di mainta te 7’or di 
anochi. Un tarifa mas barata 
ta existi riba Diasabra y Dia- 
domingo y despues tur ora 
desde 7’or di anochi te 7’or 
di mainta; pa cada 4 secon- 
de ta paga fls. 0,05; ta paga 
por ehempel pa 1 minuut 
(60 seconde) fls. 0,75 y pa 3 
minuut (180 seconde) fls. 
2,25. 

Pa informacionnan tokante 
abonadonan na Corsow por 
acudi na e Servicio di Infor- 
macion na Departamento di 
Telefon riba e Isla. Tambe 
e guia Telefonico di Corsow 
ta obtenible pa fls. 2.50 na 
Servicio Telefonico na Aruba. 
E posibilidad pa mediante 
Landsradio y Telegraafdienst 
hasi yamadanan ta keda 
existi, pero lo ta mas caro. 
Solamente si hasi yamada- 
nan mediante Landsradio y 
Telegraafdienst ta posibel pa 
recibi un cuenta aparte. 

E yamadanan automatico cu 
Corsow lo ser menciona 
conhuntamente cu e yama- 
danan lokal na Aruba riba e 
cuenta di e abonado. 

Na luna di Agosto e Zona Liber na haaf di Oranjestad a keda 
henteramente cla. Construccion a dura mas o menos un aña 
y a costa mas cu f. 300.000,—. Finanzamento a tuma lugar for 
di e di dos fase di e plan di mas aña. Na e Zona Liber tin un 
edificio di douane (mira e potret) y tambe cuater poste di 
guarda. 


Deputado di desaroyo economico Sr. Max Croes a yama un 
delegacion di e Parlamento Europeo bonbini, dia nan a bin 
haci Aruba un bishita. E parlamentarionan a haya di bestuurs- 
college un splikacion di e projectonan di desaroyo na Aruba. 

Tambe e delegacion a bishita e projectonan di E.E.G. 



E brug nobo di Spaans Lagoen a keda cla na luna di Juli di e aña aki. Dia di apertura oficial 
tabatin presente Gobernador interino di Antilias, conseho di ministernan den su totalidad y hopi 
miembro di staten y eilandsraad tanto di Aruba como di Corsow. E brug nobo di Balashi cu a 
ser financiá door di Mercado Comun Europeo, ta di gran importancia pa e siguridad di trafico 
na nos isla, cu ya caba e exigi hopi victima e aña aki. 




Gobernador di Antillas Drs. B. M. Leito a haci Aruba un bishita 
for di 7 te 11 di September. Gobernador a yega cu un vapor di 
guerra hulandes. Na haaf tabatin presente di drechi pa robez 
deputadonan Hose Figaroa, Max Croes, Beti Arends y Virgilio 
Kock. 


Pa promer viaha den historia di Aruba a socede cu un depu- 
tado a casa un pareha. Tabata Deputado Hose Figaroa, kende 
promé di a bira deputado tabata hefe interino di e departa- 
mento di registro civil y di censo y como tal a yega di casa 
hopi hende caba. E pareha tabata Sr. y Sra. Oscar Hart. 








’ARUBA’ 




Na bordo di e vapor Santa Rosa tabatin un exposicion di pro- 
ductonan di Florida. Aki nos ta mira Sr. Holden, director di 
Port Everglades Authority ta entrega yabi di Port Everglades na 
deputado Hose Figaroa. Di drechi pa robez: deputadonan Max 
Croes, Virgilio Kock, Hose Figaroa, Coby Alders, Sr. Holden y 
Sr. Polvliet, secretario di Camara di Comercio. 


Deputado di enseñanza Coby Alders (na man robez) y deputado 
Max Croes (na man drechi) tabata presente den Club Estrella 
na Santa Cruz dia su Soeur Cecilia, directora di St. Antonius 
College na Santa Cruz a conmemorá e hecho cu ta 25 aña 
pasá ela drenta convento. 



Principio di e aña aki construccion di nos aeropuerto a cuminza. Finanzamento ta tuma lugar 
for di e Plan di mas aña di Hulanda, di fondonan di Mercado Comun Europeo y tambe di 
Teritorio Insular di Aruba. Si tur cos bai bon segun e plannan, anto e aeropuerto nobo lo keda 
cla pa fin di 1971. Mirando cu e trafico aereo ta creciendo y en vista di e desaroyo rapido den 
aviacion, e aeropuerto moderno a bira un necesidad grandi pa nos isla. 



25 di September 1970, un dia historiko pa Aruba. Riba e dia ei e 
trafico automatico di telefon entre Aruba y Corsow a ser habrl 
oficialmente. For di Corsow S.E. Ministro L. A. I. Chance a 
yama deputado di Servicio telefonico na Aruba Sr. V. Kock, 
kende na su turno a yama su colega na Corsow, deputado Sr. 

C. Bernabela. 



E equipo campeon Antillano di Volleyball, di Brazil na Aruba, a 
sali pa Surnam pa tuma parti na encuentronan den e ramo aki. 
E encuentronan aki a tuma lugar na ocasion di e 50 aña di 
existencia di Surinaamse Voetbalbond. Na vliegveld Deputado 
Beti Arends tabata presente pa desea nos muchanan hopi 
exito den exterior. 

Cuater Hubilario 

den Servicio di Gobierno di Aruba 



Na e departamento di D.O.W., esta Obras Publicas tabatin 
un hubilario tambe cu a cumpli 25 aña den servicio di Teri- 
torio Insular di Aruba. Dia 26 di September ultimo pasado 
tabata e fecha memorable pa Señor A. M. Sint Jago, mehor 
conoci como Mooi. 

E hubilario Ambrocio Moises Sint Jago a nace dia 20 di 
Maart 1929 na Boneiru y ta bibando na Flamboyantstraat 18 
na San Nicolas. 

Señor Sint Jago kende actualmente ta superintendente na e 
departamento di Obras Publicas, ta trahando na e seccion di 
Inspeccion di construccion y di edificio. 

E hubilario ta un persona di confianza kende semper a cum- 
pli cu su responsabilidad na satisfaccion di su superiornan. 
Na oficina di e hefe di Obras Publicas a ser celebrá e hecho 
cu Señor Sint Jago a cumpli 25 aña den servicio di Gobierno 
di Aruba. 

Na e ocasion aki hefe interino di Obras Publicas Señor 
Mario Croeze y tambe deputado di e departamento aki Señor 
Virgilio Kock a dirigi palabra na e hubilario Sint Jago. 



Na e Empresa di awa y energia Señor S. Franken a con- 
memorá dia 4 di September ultimo pasado e hecho cu 25 
aña pasá ela drenta servicio di Teritorio Insular di Aruba. 
Dia 20 di October 1922 e hubilario Secundino Franken a 
nace na Aruba y actualmente e ta bibando na Parkietenbos 
22. Señor Franken a traha na werkplaats di e Empresa di 
awa y energia. Actualmente Señor Franken tin e posicion di 
Mecanico A na W.E.B. E hubilario a cumpli semper cu su 
responsabilidad na satisfaccion di su superiornan, mientras 
ela demostra tambe di ta un persona di confianza. 

Den cantine di Empresa di awa y energia na Balashi e cele- 
bracion a tuma lugar. Tabata presente na e ocasion aki 
deputado Max Croes kende a dirigi palabra na e hubilario 
Franken y tambe Ir. T. K. Oei, hefe interino di e departa- 
mento. 



Dia promé di October 1970 tabata exactamente 25 aña pasá 
cu Señor J. O. C. Jacobs, mehor conoci como Oswaldo Ja- 
cobs a drenta servicio di Gobierno di Aruba. 

E hubilario Oswaldo Jacobs a nace dia 20 di October 1922 
na Aruba y ta bibando na Patiastraat 6 na Dakota. 

Tempu cu Señor Jacobs a drenta servicio di haaf y pilotahe 
di Aruba e tabata stuurman-motorista y actualmente e ta 
bootsman. 

Señor Jacobs a demonstrá di ta un persona di confianza, 
kende semper a mustra di por carga responsabilidad den su 
trabao. 

Den cantine di oficina di haaf y pilotahe a ser celebrá e 
hecho cu Señor Jacobs a cumpli 25 aña den servicio di 
Gobierno di Aruba. 

Hefe di Servicio di haaf y pilotahe Señor A. J. J. van Velzen 
y Deputado di e departamento aki Señor Hose Figaroa a 
felicita e hubilario na e ocasion aki. 

Chauffeur na e departamento di D.O.W. esta Obras Publicas, 
Señor Bertran Croes tambe a conmemorá dia 9 di October 
cu 25 aña pasá ela drenta servicio di Teritorio Insular di 
Aruba. 

E hubilario Señor Bertran Croes a nace dia 6 di September 
1929 na Aruba y ta biba actualmente na Paradera 134. 

Sr. Croes kende ta casá y tin 5 yiu, ta empleá como chauf- 
feur na e seccion di jardin publiconan na D.O.W. 

E hubilario a mustra den curso di tur e añanan di ta un per- 
sona cu e sentido di deber y confianza. 

Celebracion di e hecho cu Sr. Croes a cumpli 25 aña tra- 
hando na Gobierno di Aruba, a tuma lugar na oficina di 
Obras Publicas. 

Deputado Virgilio Kock a bin felicitá e hubilario personal- 
mente, mientras e hefe interino Sr. Mario Croeze tambe a 
dirigi palabra na e hubilario. 



Trafico maritima na Aruba ta aumentando ketu bai. Riba e potret aki riba nos tin un bon bista riba e haaf di Playa ora cu 
tin algun barco adén. En total e cantidad di barconan cu a yega Aruba durante e promer mitar di aña ta 1492. Di e can- 
tidad aki 881 tabata tankero y 493 tabata barco di pasahero of carga. Mas alew tabatin 67 bunker y 51 otro barco En 
total e 1492 barconan tabatin 20.678.209 B.R.T. 

Bao di deputado V. Kock ta cai e sigi- 
ente departamentonan: 

— Departamento di Obras Publicas 

— Servicio Telefonico 

— Servicio di Aeropuerto 

— Servicio di Bombero 


Bao di deputado O. B. Arends ta cai e 

sigiente departamentonan: 

— Asuntonan di trabao y fondo pa 
desempleo 

— Cuido social 

— Turismo 

— Departamento di asuntonan general 
y huridico 

— Departamento di asuntonan perso- 
nal na bestuurskantoor 


Bao di deputado H. Figaroa ta cai e si- 
giente departamentonan: 

— Empresa di awa y electricidad 

— Domeinbeheer 

— Casnan pa pueblo 

— Servicio di haaf y pilotahe 

— Servicio veterinario 

— Agricultura, ganaderia y peskeria 

— Servicio Informativo 


Bao di deputado J. A. C. Alders ta cai e 
sigiente departamentonan: 


Bao di deputado M. Croes ta cai e sigi- 
ente departamentonan: 


— Departamento di enseñanza, asun- 
tonan cultural y desaroyo popular 

— Departamento di salubridad publico 

— Departamento di registro civil y di 
censo 

— Departamento di registro y archivo 

— Oficina di gobierno na San Nicolas 



Departamento pa desaroyo econo- 
mico 

Oficina di administracion pa projec- 
tonan di desaroyo 

Departamento di finanzas 

Departamento central pa admini- 
stracion mecanico 
















